SET ปิดเหลือลบ 8 จุด แวลู่ทะลัก 1.50 แสนล. ลุ้นพรุ่งนี้ “รีบาวด์” ทดสอบแนวต้าน 1,640
SET ปิดเหลือลบ 8 จุด แวลู่ทะลัก 1.50 แสนล. แนวโน้มพรุ่งนี้มีโอกาสรีบาวด์หลังลงไปแรงมากแล้ว แนะติดตามความคืบหน้าสถานการณ์ความขัดแย้งต่อเนื่อง ให้แนวรับ 1,600 จุด และ แนวต้าน 1,640 จุด
SET ปิดเหลือลบ 8 จุด แวลู่ทะลัก 1.50 แสนล. แนวโน้มพรุ่งนี้มีโอกาสรีบาวด์หลังลงไปแรงมากแล้ว แนะติดตามความคืบหน้าสถานการณ์ความขัดแย้งต่อเนื่อง ให้แนวรับ 1,600 จุด และ แนวต้าน 1,640 จุด
8 มี.ค. 2565

นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยวันนี้ผันผวนค่อนข้างมาก หลังจากต้นภาคช่วงเช้ารีบาวด์ขึ้นมาในแดนบวก ก่อนจะปรับตัวลดลงไปลึกถึง 45.90 จุด จากนั้นดีดกลับขึ้นมายืนเหนือ 1,600 จุดได้ ซึ่งยังคงต้องติดตามสถานการณ์ความขัดแย้งระหว่างรัสเซียและยูเครนที่ยังคงยืดเยื้อ แม้ประเทศไทยไม่ได้รับผลกระทบทางตรง แต่เป็นผลกระทบทางอ้อมจากราคาพลังงานที่ปรับตัวเพิ่มสูงขึ้น
สำหรับแนวโน้มตลาดหุ้นไทยในวันพรุ่งนี้มีโอกาสรีบาวด์ได้ หลังจากภาพรวมดัชนีสองวันนี้ปรับตัวลดลงมาค่อนข้างมากแล้ว แต่ยังคงต้องติดตามความคืบหน้าของสถานการณ์ความขัดแย้งระหว่างรัสเซียและยูเครนอย่างใกล้ชิด โดยเฉพาะความคืบหน้าของการเจรจาเพื่อหาทางออก
โดยให้แนวรับ 1,600 จุด และ แนวต้าน 1,640 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 7,007.96 ล้านบาท ปิดที่ 156.00 บาท เพิ่มขึ้น 2.00 บาท
SCB มูลค่าการซื้อขาย 4,476.83 ล้านบาท ปิดที่ 114.50 บาท ลดลง 0.50 บาท
PTT มูลค่าการซื้อขาย 4,273.12 ล้านบาท ปิดที่ 38.25 บาท ลดลง 0.25 บาท
BANPU มูลค่าการซื้อขาย 3,967.70 ล้านบาท ปิดที่ 11.70 บาท ลดลง 0.40 บาท
CPALL มูลค่าการซื้อขาย 3,915.83 ล้านบาท ปิดที่ 65.75 บาท ไม่มีการเปลี่ยนแปลง